Eleisaun parlamentar, Timór Lorosa'e 2012

Eleisaun deputadu 65 Parlamentu Nasionál nian, iha loron 7 fulan-Jullu iha tinan 2012.

Rezultadu

Tuir rezultadu provizorio, sei iha partidu haat (4) iha Parlamentu:
Partidu ne'ebé hetan númeru votu boot liu hotu - CNRT - hetan votu 172,831 (36,66%) / deputadu 30
Fretilin hetan votu 140,786 (29,87%) / deputadu 25
Partidu Demokrátiku (PD): votu 48,851 (10,31%) / deputadu 8
Frenti-Mudança: votu 14,648 (3,11%) / deputadu 2

Partidu seluk la simu 3 % votu nian, nune'e sira la iha deputadu iha Parlamentu foun.

Rezultadu ofisiál sei publikadu iha loron 17 Jullu. Sesaun primeiru parlamentar komesa iha loron 8 fulan Agostu.

Maioria parlamentár maka deputadu 33. Agora bele forma governu husi partidu CNRT no FRETILIN, husi FRETILIN no PD, ka husi CRNT no PD. Partidu CNRT, PD ho Frenti-Mudansa mós bele forma governu husi partidu tolu.

Adjuntu sekretáriu geral PD, Samuel Mendonça, dehan PD seidauk iha planu konsulta ho CNRT. Nia mós dehan "PD iha kriteriu ema ne’ebe independente labele kaer governu". Kuandu CNRT ho FRETILIN la aseita criteria PD nian, Samuel dehan, PD pronto sai opozisaun.

Tuir ONG La'o Hamutuk, idea "governu unidade nasionál" husi partidu boot liu hotu CRNT ho FRETILIN perigozu ba Demokrasia.

Parlamentu Nasionál